Svea Raidna

Svea Raidna (aastani 1991 Svea Sirel; 11. aprill 1961 Kunda – 17. oktoober 2011 Hyvinkää)Galina Lõhmus, In memoriam, Meie Aeg, detsember 2011, lk. 34/35Marje Laev, Raamatukogus on mitu näitust, Märjamaa Nädalaleht, 06.06.2012, lk 5 oli eesti maalikunstnik.

Svea Raidna lõpetas 1988. aastal Tallinna Pedagoogilise Instituudi joonestamise, kunsti ja tööõpetuse erialal. Tema õpetajateks olid Tiiu Maasik, Enda Palmeos, Sigrid Uiga, Rein Raamat ja Tiia Külv. Svea Raidna töötas kunstiõpetajana aastatel 1988–1990 Nissi 9-klassilises koolis ning 1996–2001 Rakvere Gümnaasiumi kunstikallakuga klassides. Ta oli aastail 1990–1991 animaator väikeettevõttes Stuudio B. Aastatel 1991–1995 töötas ta kunstniku-kujundajana Paikuse Politseikoolis. Svea Raidna oli Paikuse Politseikooli tollase sümboolika autor. Alates aastast 2002 töötas ta vabakutselise kunstnikuna.

Svea Raidna kasutas õli-, siidi- ja akvarellvärve, vähem pastell- ja portselanivärve. Ta viljeles looduslähedases laadis lille- ja maastikumaali. Tavaliselt maalis ta otse loodusest, kuid lõi ka abstraktseid ja sümbolistlikke kompositsioone, elu lõpukümnendil sageli piibliainelisi. Mitmetel kujutistel tõstis ta esile looduses leiduvat sinimustvalget värvikombinatsiooni. Svea Raidna osales isiku- ja grupinäitustel.Teet Veispak, Virumaa kunstnike sügisnäitus, Virumaa Teataja, 11.11.2000Aivi Pargi, Lääne-Viru kunstnike kevadnäitus Rakvere muuseumis, Virumaa Teataja, 24.04.2002, lk. 5

Teoseid
"Märjamaa järta kevadel", õli papil, 1988
"Teater sügisel", õli papil, 1995Eesti Muuseumide Veebivärav
"Teede rist", õli papil, 1995
"Päide vesiveski", õli papil, 1996
"Puu ja printsess", siidimaal, 1999
"Viru-Jaagupi kirik", õli papil, 2001Viru-Jaagupi raamatukogule kingiti maal, Virumaa Teataja, 01.03.2014, lk. 7Ülle Rajamart, Südamlik kingitus Viru-Jaagupi raamatukogule, Koduvalla Sõnumid, veebruar 2014, lk. 2Vinni Vallavalitsus
"Õitsev toomingas", õli papil, 2002
"Märjamaa kirik ja raamatukogu", akvarell, 2004
"Sirelid ja vikerkaar", siidimaal, 2005
"Sinistes ja punastes toonides teekann kujutletava hoonestusega", portselanimaal, 2007Aira Suomela, Posliinikannuja, Suomelan Renkitupa 2011, Kokkola - Helsinki, lk. 51Kaijan Kannukilpailu, Posliini Plus, jaanuar 2011, lk 48 - 49
"Võitlus krooni pärast", kolm õlimaali lõuendil, 2008
"Kui te ei saa kui lapsukesed", õli lõuendil, 2010

Viited

Kirjandus
Raikküla Valla Leht, nr. 64, oktoober 2007, lk 1
Svea Raidna, Posliini Plus, märts 2011, lk 30–34

Kategooria:Eesti kunstnikud
Kategooria:Eesti maalikunstnikud
Kategooria:Eesti kunstipedagoogid
Kategooria:Märjamaa kalmistule maetud
Kategooria:Sündinud 1961
Kategooria:Surnud 2011